MÄRTRITE HÄÄLE tagakiusatud kristlaste õhtu
Mida sellega saavutasime?
Tore, et saime lõpuks asjadega ühele poole
tagakiusatud kristlaste õhtuga.
Tore, et olete siin
ja tore, et te olete meid vaatamas.
Meil toimus TV7's pea aasta tagasi tagakiusatud kristlaste õhtu
ja täna räägimegi sellest, mida selle õhtuga saavutasime.
Kogusime selle õhtuga raha tagakiusatud kristlaste toetuseks,
mis läks ülimalt hästi.
See kandis palju vilja ja sellest ka täna räägime.
Kuid alustame kontori poolelt,
kus mõnda aega tagasi käis üks külaline.
Tere Otso! Mida sa siin teed?
Mida saime tänu tagakiusatud kristlaste õhtule
teha Pakistanis?
Üks suur ja konkreetne asi on see,
et oleme saanud saata 50 noort Pakistani naist
õmbluskursustele.
Need noored, vaesed kristlastest naised
on pidanud töötama väga rasketes tingimustes
telliskive tootvates tehastes, kus toimub tõeline orjatöö.
Või nad on olnud koduabilisteks rikaste moslemi perede juures,
kus neid jätkuvalt püütakse pöörata islamiusku,
vägistatakse ja ka röövitakse.
Ehk siis oleme saanud aidata neid 50 kristlasest naist,
õpetades neile uue ameti.
Ühtlasi on nad õmbluskursuste raames
omandanud ettevõtlusoskusi
ehk nad on saanud alustada omaenda väikese ettevõttega.
Kui nad selle kursuse lõpetasid,
sai igaüks neist tänu Märtrite Hääle annetajatele
oma õmblusmasina,
mida sealsete vaeste perede jaoks on muidu üliraske endale saada.
Lisaks sellele kinkisime neile nende enda emakeelse Piibli,
mille abil tugevdada oma kristlikku identiteeti.
Lisaks sellele oleme kinkinud neile
Soome kristlastest naiste poolt tehtud õnnitluskaarte.
Seegi kinnitab neis tunnet,
et nad kuuluvad ülemaailmsesse kristlikku perre.
Nii et sellised väga olulised ja konkreetsed asjad,
mida oleme saanud korda saata.
Nüüd hakkasin lausa punastama
ja Ilpo kepsutab seal taustal.
Märtrite Hääl jätkab tööd Pakistanis,
et võidelda naiste elukvaliteedi ja usuvabaduse eest.
On tõsi, et paljud sealsed naised
sattuvad Pakistanis kohutavatesse olukordadesse.
Sa ise käisid seal alles hiljuti,
kohtudes nende naistega, keda oleme aidanud
ja kes läbisid selle õmbluskursuse ning said endale oma õmblusmasina.
Mis mulje see kõik sulle jättis?
Pean tõdema, et olen ülitänulik,
et sain sinna minna ja kohtuda seal nende inimestega,
keda oleme aidanud.
Samas ka näha tervikuna kõike seda, mida Märtrite Hääl Pakistanis teeb.
Sul hirmu polnud sinna minna,
kui mõelda, et see pole selline klassikaline turismimaa?
Teatud olukordades ehk...
Eriti, kui mõelda sealsele hullumeelsele liiklusele,
mis pole võrreldavgi Soome liiklusega.
Nii et see tekitas küll vahel hirmu.
Kuid kogu reis läks iseenesest hästi
ja oli tõeliselt tore näha,
mida Märtrite Hääl on seal korda saatnud.
Nii jätkame sama projektiga ka sel aastal.
Sel aastal on plaanis viia läbi kuus õmbluskursust,
et koolitada veelgi enam noori naisi välja,
mis on täiesti erakordne!
Sari, mis tunne see oli, kui neid õmblusmasinaid üle andsite?
Me ei kinkinud neile vaid õmblusmasinaid,
aga ka Piibleid ja kaarte, mis olid reaalne tervitus Soome poolt.
Nii võttis nii mõnigi hetk endalgi pisara silma,
kui nägin nende noorte naiste innukust ja tänu.
Me abi seal on ikka tohutult suure kaaluga
ja see töö läheb edasi.
Soomlaste endi jaoks
ei ole ehk õmblusmasina ja kaardi saamine midagi erilist,
aga kellegi teise jaoks võib see olla tõeliselt tähendusrikas.
Neil endil pole seal mingit võimalust osta endale õmblusmasinat,
sest need on tohutult kallid nende jaoks.
Kui aga mõelda, et Soomes maksab üks õmblusmasin u 70 eurot,
siis meie jaoks see pole suur raha, aga nende jaoks on.
Kaardid, mille nad saavad -
seal pole ju muud kui: "Tervitusi Liisalt, Maialt või Ullalt!"
Kuid see tunne, et ma pole üksi ja ma olen osa suuremast perest,
kus keegi peab mind meeles, hoolib minust ja palvetab mu eest,
see on ikka suur asi nende jaoks.
See on nende jaoks ikka väga suur abi.
Päris paljud neist tulid küsima, kas nad saaks veel ühe kaardi,
et viia selle kellelegi koju kaasa.
Nii et isegi, et need on väikesed asjad,
on need siiski suure kaaluga.
No sa, Ilpo, jõudsid ka piinapinki.
Jaa ja mitte esimest korda.
Tere, tere!
Sa vist käisid juba naisteosakonnas ära?
Seal on mugavam sokkides käia.
Mis sul täna käsil?
Tegelen hetkel ühe esitluse kokku panemisega,
mis puudutab Märtrite Hääle tööd
ja eriti veel eesliini tööd, mis on meie jaoks ülimalt oluline.
Eesliinitöö tähendab seda, et toetame evangeliste,
kes lähevad inimgruppide-hõimude juurde,
kelleni pole veel evangeeliumiga jõutud
ja kelle juurde keegi meist, Lääne inimestest,
ei saakski minna.
Sinna nö piiride taha.
Kuid samas on siiski inimesi, kes kuulutavad ka seal evangeeliumi,
kus tavainimesed ei saa seda teha.
See töö on meie jaoks väga tähtis ning tähendusrikas.
Teeme seda Aasias, Lähis-Idas, Aafrikas jne.
Seal tegutsevad eesliini-evangelistid on aga just need,
kes saavad osa
evangeeliumi kuulutamise vastu suunatud vihast.
Seetõttu, minnes sinna võitlusliinile ja pimeduse keskele,
mis on üsna karmid paigad,
vajavad nad meilt ka kõikvõimalikku tuge.
Ajaks, mil see saade eetrisse läheb,
oleme laiendanud oma eesliini tööd veelgi.
Oleme hakanud toetama eesliini tööd Iraagis
ja ka Nigeerias, mis on meie jaoks oluline sihtkoht.
Seal tegutseb üks vend, kes on mul hetkel ka siin ekraanil.
Tegu on Kanuri hõimust pärit Mohamediga,
kes kuulus kunagi Boko Harami terrorirühmitusse.
Tal polnud ristiusust aimugi,
aga kohtudes esimest korda kellegi kristlasega,
tekkis tal huvi selle vastu.
Ta oli sel hetkel väljaõpetatud imaam,
kuid ta sai lõpuks kristlaseks ja on täna tagakiusatav.
Kuid samas on ta saanud kuulutada Jeesust
väga paljudele inimestele.
Nii on mitmed teisedki karmid vennad - sh terroristid,
saanud kristlaseks,
keda ta siis täna õpetab.
Nii et evangeelium läheb edasi.
Jah, seal on inimesi, kelle kätel on kristlaste verd,
kuid kes täna teenivad siiski Jeesust,
nii et see on tõeliselt imeline.
Neil on seal üks väike kool, mida nad käigus hoiavad.
Sealsed olukorrad olid väga nadid - nad magasid palja põranda peal.
Kuid tänu toetajatele oleme saanud osta sinna madratseid
ja toidukraami,
nii et nende elujärg on oluliselt paranenud
ja ka veidi turvalisemaks muutunud.
Nad on ikka ühed julged vennad.
Nende asupaik kahjuks avastati, mistõttu nad sattusid rünnaku ohvriks,
kuid vaid paar nädalat peale seda
läksid nad juba uude kohta evangeeliumi kuulutama.
Nii et väga konkreetne töö, mida seal tehakse.
Ja kui vahel küsitakse, kas palvest on üldse mingit kasu,
siis me palusime just nimelt eestpalveid
selle Mohamedi eest.
Ei läinudki kaua peale seda saadet, kui Mohamed võttis ühendust
ja andis teada, et 78 moslemit oli just andnud oma elu Jumalale.
Eesliinitöö jätkub...
Nagu sa, Ilpo, just ütlesid, siis palved on tohutult olulised.
Eriti veel selles eesliinitöös.
Nii on, kuid see ei piirdunud vaid sellega.
Hannu, sa just hiljaaegu käisid seal, nii et mida see Mohamed seal tegi?
Jaa, see avaldas mulle väga sügavat muljet,
kui temaga uuesti kohtusin.
See sära, mis ta palgeilt vastu vaatas...
Olen elus näinud vast 3-4 inimest, kel on ka olnud selline pale.
Küsisin ta käest,
on nad peale kõiki neid rünnakuid olnud nüüd vait ja vaga?
Ta ütles, et seal pole päästetud vaid need 78 moslemit,
kellest mainisid,
vaid ta on nüüdseks võitnud juba 300 moslemit Jeesusele
ja see töö läheb aina edasi.
Need kõik on siis temasarnased vennad?
Vestlesin seal klassiruumis nendega
ja nii tore oli näha, kuidas neil olid oma Piiblid väljas.
Palusin siis ühel ja teisel jagada oma lugu,
tehes nendega raadiosaateid ja intervjuusid.
Pidin end vahepeal lausa näpistama, et uskuda kõike, mida kuulsin.
Üks neist vendadest oli 20 aastat üks Boko Harami juhtidest
rahvusvahelisel tasandil.
Ja nüüd oli ta seal koolis õpilasena?
Jaa, juba paar kuud - Piibel ees lahti ja palvetamas Jeesuse poole.
Küsisin ta käest otse,
on ta ka kristlasi tapnud?
Ma ei unusta seda hetke kunagi.
Ta vastas: "Kui sa vaid teaks, kui palju."
See eesliini töö on kogu meie töö tuum.
See on miski, millest on raske rääkida.
Nagu selliste lugude puhul, mida äsja jagasid
ja mida ka ühelt teiselt mehelt kuulsin.
Ta oli ka tapnud kristlasi,
pakkudes neile võimalust pöörduda islamiusku
ja kogu see piin on läbi ning inimene saab oma pere juurde.
Kuid kes ei võtnud islamit vastu, tapeti tasahilju.
Siis aga see terrorist koges,
et tahab ise teenida tõelist ja päris Jumalat,
mis viis selleni, et ta sai lõpuks kristlaseks.
Mohamed rääkis ka sellest,
kuidas ta oli õpetanud neid mehi 2 päeva nädalas paastuma.
Küsisin, kust ta veel sellise õpetuse võttis?
Ta ütles, et see õpetus lähtus sellest, et neil polnud igaks päevaks süüa.
Eks need mehed mõistsid seda isegi,
kuid õnneks oleme saanud nüüd aidata seda eesliini tööd,
toimetades ka Kanuri hõimu seas,
kus statistika kohaselt on ristiusu osakaal 0,0%.
Nende seas me siis tegutseme Kirde-Nigeerias.
Nad saavad igapäevaselt süüa ja neil on kõik muu vajalik olemas,
nii et tahame jätkata ka sellise abistamistööga.
Ja näha, kuidas see töö levib ka naabermaadesse.
Kuid soomlaste abi kogu selles loos on olnud ülimalt oluline.
Paar aastat tagasi,
kui tegime seda eesliini tööd Põhja-Koreas, Hiinas,
ka Iisraeli ja Palestiina aladel,
Nigeerias, Etioopias jne.
Kogu see töö on oluline,
kuid nende riikide nimekiri on paari aastaga kasvanud
tänu soomlaste toele ja abile.
Nii oleme jõudnud ka Filipiinidele, Lõuna-Taisse,
Indiasse Kašmiiri aladele, kuhu keegi meist ei pääseks.
Me tegutseme Iraanis ja Iraagis.
Süürias, Põhja-Aafrikas.
Kõige viimase alana ka Gazas, kus valdavalt käib sõjategevus,
kuid kus soomlased saavad toetada Jumala sõdureid.
Muide üks selleteemaline raamat on ka olemas,
mida olete kindlasti lugenud.
See on tellitav ka me E-poest.
Olen seda põgusalt lugenud ja pean tõdema,
et olen seda tehes nutnud ja naernud üheaegselt.
See päädis sellega,
et me saime ühendust selle raamatu peategelasega
ja ta käis meil ka Soomes hiljuti külas.
Täiesti uskumatu lugu.
Käisin hiljaaegu Pohjanmaal ja sain peaaegu randmepõletiku,
kuna seda raamatut osteti nii palju peale selle loo kuulmist.
Rahvas seisis pikas järjekorras, et seda saada
ja me olime isegi mures, kas meil jagub piisavalt raamatuid.
See kõik kinnitab seda, kui oluline on toetada eesliini tööd
ja nii tahaks ka südamest tänada teid kõiki,
kes te selle võimalikuks teete.
Kuid sa, Hannu, said ka oma kõnevooru,
rääkides meile turvakodude olulisusest.
Otso, tule vaata, mis meil siin toimub.
Hannu, kuidas tööpõllul läheb?
Olen vaevu saanud reisitolmu maha pühitud,
kuna sain lõpuks ometi külastada üht me väga olulist sihtpunkti Iraagis.
Pidasime kevadel tagakiusatud kristlaste õhtut,
kus rääkisime sellest,
kuidas turvakodud on saanud väga keskseks osaks kogu me tööst.
Oleme märganud,
et kui keegi pöördub näiteks islami taustast ristiusku,
siis neid saa kuidagi unarusse jätta.
Nad on juba niigi hüljatud ja neid ei peeta enam oma lasteks.
Neid on isegi tapetud.
Kõige selle taustal ongi turvakodud hästi tähtsad
ja Iraagis on tekkinud ka võimalus nende loomiseks.
Meie sealse koostööpartneri kaudu saab üha enam inimesi usklikuks
ja evangeelium on saanud jala ukse vahele.
Tutvudes sealse turvakoduga oli tore näha,
et seal on kõik hästi paigas ja turvakodu on kenasti sisustatud.
Oleme saanud toetusrahadega maksta selle pinna üüri
ja seal on üks armas abielupaar, kes siis haldab seda kõike.
Sinna lähevad inimesed, kelle elu on ohus.
Oleme laiendanud seda tööd ka selliselt,
et need turvakodud ei paku vaid turvalist olemist,
aga me jagame seal ka Piibli õpetust, palvet jne.
Sealsed isikud on tulnud väga ohtlikest maadest
ja olnud alles lühikest aega kristlased.
Nii saavad nad sealse piibliõppe kaudu
julgustust ja kinnitust.
Ühtlasi viisime seal läbi ühe ristimisteenistuse.
Nii et, kui need inimesed lähevad tagasi oma kodumaale,
võidavad nad omakorda uusi inimesi Kristusele.
Nii et piibliõpe on miski,
mida tahame veel turvakodule lisaks toetada.
Kus on turvakodud vajalikud?
Kui mõelda, milline on kristlaste olukord,
siis Lähis-Idas on kohe kindlasti turvakodusid tarvis.
Ja Põhja-Aafrika on teine koht, kus selle teemaga edasi liikuda.
Me küll juba toetame seal teatud turvakodusid,
kuid vajadus on muidugi palju suurem.
Olles külastanud neid sihtmaid, on olnud imeline näha,
kuidas toetajate raha on kasutatud.
Võin öelda suure tänutundega, et abi on jõudnud kohale
ja see on avaldanud suurt mõju.
Inimeste palgeilt vaatab vastu tohutu tänutunne,
mis vahel väljendub ka pisarais.
Nad on nii tänulikud, et neid on aidatud ja nad pole üksi;
et on inimesi, kes palvetavad nende eest
ja aitavad neid edasi nende rasketes oludes,
kus on raske olla Jeesuse tunnistaja.
Märtrite Hääl jätkab turvakodude rajamist üle maailma
Teie abi on jätkuvalt vajalik! Aitäh!
See eesliinitöö ja turvakodude töö käivad käsikäes.
Sa rääkisid Iraagi turvakodust, Sari käis Pakistanis
ja samas te mõlemad käisite Iraagis.
Kuidas seal siis oli?
Me tõesti käisime Iraagis
ja üks koht, mida külastasime, oligi see turvakodu.
Nagu kuulsime,
on see ülimalt oluline koht nende jaoks,
kes on pöördunud islamist kristlusesse.
Seal on palju neid, kes on seda teinud
ja nad ei saa enam jääda oma koju elama,
kuna nende pere ja suguvõsa ähvardavad neid.
Nii et see oli väga mõjuvõimas kogemus.
Oli tõesti.
Näha ka seda, kui hästi kõik on korraldatud
ja kui imeliselt seal see abielupaar toimetab.
Sealsed inimesed saavad ka vaimulikku tuge,
lugedes koos Piiblit ja palvetades.
Tegu on muidugi ajutise kohaga nende jaoks.
Jeesus ütles, et kui teid ühes kohas vastu ei võeta,
minge teise.
Nii et eks nad pea ka mõtlema järgmistele sammudele,
kuna seal turvakodus saab olla vaid mõne kuu jagu.
Kuid see on ülioluline, et selline koht on olemas,
kui sul pole enam kuhugile minna.
Kuid see Iraagi turvakodu on vaid üks mitmetest, mida toetame,
sest meil on selliseid turvakodusid teisteski kohtades.
Mõistsime paar aastat tagasi selle töö olulisust
ja hakkasime intensiivsemalt palvetama,
et neid võiks juurde tulla.
Ühtlasi saime rahalist tuge, peale mida Jumal tegi imelisi asju.
Me avasime turvakodu Indias, Kašmiiris,
kus polnud mitte midagi,
aga nüüd on seal turvakodu kristlaseks saanud inimestele.
Sama juhtus Iraagis, millest juba rääkisite.
Kes meist võinuks arvata, et seal võiks midagi sellist juhtuda.
Kuid me esitasime üleskutse
nii eestpalveteks kui toetuste saamiseks
ja tänaseks on Iraagis oma turvakodu.
Lisaks on neid ka Põhja-Aafrikas...
Pakistanis.
Egiptuses, Alžeerias ja seal kandis.
Ja ma ei tea, areneb see töö veelgi, kui toetusi jagub?
Me ei tee kunagi midagi lihtsalt niisama,
vaid need turvakodud on sündinud tänu vajadusele.
Kuna tagakius pidevalt kasvab, on reaalne vajadus olemas
ja nii on ka plaan selle teemaga edasi minna
ja ka uusi turvakodusid rajada.
Nende turvakodude tegevus ja sealsete kristlaste toetamine
on samuti me töö keskpunktis.
Nii on.
Oluline on seegi, et küsimus pole vaid ajutise turvapaiga leidmises,
vaid kõigel sellel on ka oma vaimulik pool.
Somaalid on just turvakodudes saanud kasvada oma usus,
kuna kohalikud kogudused ei võta neid vastu.
Sest paljud somaalid on ju terroristid.
Kuid turvakodus saavad nad nii eestpalveid, piibliõpet kui toetust,
kasvades seeläbi oma usus ja levitades seda hiljem ka edasi.
Nii on. See läheb neist edasi.
Tere!
Tere, tere!
Siin on teile imelised maasikakoogid. - Võrratu!
Kuid tahaksin veel enne nende söömist tänada teid.
On imeline olnud teha teiega koostööd
ja me oleme TV7 poolelt nii tänulikud, et sellist tööd teete.
Kuid teate, mis mind isiklikult kõige enam puudutab?
No ütle.
Teie südame suhtumine, millega seda tööd teete.
Mul endalgi on mitmeid kordi pisar silmas,
kui Hannu mõnda lugu jagab.
Või kui Ilpo jagab otseseid kogemusi mõnest kohast.
Sari, sa oled samuti neis paigus käinud.
Kuid see on nii nähtav,
et teete seda tööd kogu oma südamest.
Tänu sellisele südamehoiakule
olete aga saanud paljusid teisigi kaasa sellesse töösse.
Nii usun, et me vaatajad on tõeliselt puudutatud,
kogedes, et nemadki on osa teie tähtsast missioonist
ja saavad viia Jumala Sõna ning lootust
sinna, kus seda igatsetakse.
Seda on küll imeline kuulda, Erika!
Ühtlasi saan tõdeda meie poolt,
et meilgi on olnud suur rõõm teha koostööd TV7'ga.
Ühtlasi tahame jätkata seda koostööd,
olles kõigi kristlastega tagakiusatud kristlaste hääleks
ja jagades TV7 kaudu kõigest, mis on selles vallas toimumas.
Nii et meil kõigil on võimalus selles töös kaasa lüüa.
Selle kaudu kogeb kuidagi sellist ehedat pere ühtsust.
Usun, et te vaatajatenagi olete kogenud
Märtrite Hääle saateid vaadates midagi,
mida te oma elus muidu ei koge.
Need on jaganud teiega infot, mis puudutavad südant.
Küsimus pole vaid selles, et saame olla kaasas selle tööga,
vaid selles, et kui me oleme kaasas selle tööga,
siis me saame ka kogeda õnnistust, millega Jumal me südant täidab
ja rõõmu, mis kaasneb Kristuse Ihuga üks olemises.
Nagu sinagi, Hannu, meile ikka meelde tuletad.
Sel on tagakiusatud kristlastele tõesti suur tähendus,
et kusagil kaugel Soomes on inimesi, kes peavad neid meeles,
palvetavad nende eest ja saadavad kaarte.
See on ikka meeletu õnnistus.
Oleme tõesti näinud ja kogenud selles töös palvevastuseid.
Näinud täiesti reaalselt, kuidas kõik toimib
ja kuidas Jumal toimib ning vastab palvetele.
See ongi see sõnum, mida sageli edastate,
et elud on läinud edasi
ja Jumala töö on olnud nii reaalselt nähtav.
Need ongi need palvevastused, millest saame kuulda.
Neid asju tuleb pidevalt jagada. - Just.
Nii jätkame siis koos seda tööd
ja vaatajad, olge ikka kaasas selle imelise tööga,
mida Märtrite Hääl teeb.
See on suur eesõigus, et saame koos teiega seda kõike teha.
Nii on.
Aitäh teilegi!
See on meie ühine koostöö,
mistõttu jätkame aga tagakiusatud koguduse toetamist!
Kõike head!
Tõlge: Anne-Ly Raukas